

KĖDAINIŲ RAJONO SAVIVALDYBĖS TARYBA

SPRENDIMAS
DĖL ŠĖTOS KULTŪROS CENTRO TEIKIAMŲ PASLAUGŲ KAINŲ NUSTATYMO

2021 m. lapkričio 26 d. Nr. TS-300 
Kėdainiai

Vadovaudamasi Lietuvos Respublikos  vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Šėtos kultūros centro direktoriaus 2021 m. lapkričio 8 d. raštą  Nr. SD-34 „Dėl Šėtos kultūros centro paslaugų kainų nustatymo“,  Kėdainių rajono savivaldybės taryba nusprendžia:
1. Nustatyti Šėtos kultūros centro teikiamų  paslaugų kainas:
1.1. Didžiosios žiūrovų salės nuoma be papildomo aptarnavimo (1 valanda):
1.1.1. privačiam juridiniam ir fiziniam asmeniui – 40 Eur,
1.1.2. viešajam juridiniam asmeniui – 20 Eur.
1.2. Didžiosios žiūrovų salės nuoma su papildomu aptarnavimu (1 valanda):
1.2.1. privačiam juridiniam ir fiziniam asmeniui – 80 Eur,
1.2.2. viešajam juridiniam asmeniui – 40 Eur.
1.3. Mažosios salės nuoma be papildomo aptarnavimo (1 valanda):
1.3.1. privačiam juridiniam ir fiziniam asmeniui – 20 Eur,
1.3.2. viešajam juridiniam asmeniui – 10 Eur.
1.4. Mažosios salės nuoma su papildomu aptarnavimu (1 valanda):
1.4.1. privačiam juridiniam ir fiziniam asmeniui – 30 Eur,
1.4.2. viešajam juridiniam asmeniui – 15 Eur.
1.5. Renginio įgarsinimas (1 valanda):
1.5.1. patalpose – 50 Eur,
1.5.2. lauke – 100 Eur.
[bookmark: _Hlk87530992]1.6. Patalpų nuoma komercinių renginių organizatoriams ir gastroliuojantiems kolektyvams (nuo surinktos sumos už parduotus bilietus):
1.6.1. renginiui be papildomo aptarnavimo – 10 proc.,
1.6.2. renginiui su papildomu aptarnavimu – 15 proc.
2. Nustatyti Šėtos kultūros centro organizuojamo renginio lankytojo (žiūrovo) bilieto kainą nuo 1 iki 20 eurų vienam asmeniui. Bilieto kaina apskaičiuojama įvertinus konkretaus renginio kaštus, padalinus juos iš planuojamo renginio lankytojų (žiūrovų) skaičiaus. 
[bookmark: _Hlk86404223]3. Nustatyti Šėtos kultūros centro mėgėjų meno kolektyvo koncertinės programos atlikimo kainą išvykoje – 150 Eur (1 valanda). Į koncertinės programos atlikimo kainą išvykoje nėra įskaičiuojama transporto paslauga.
4. Nustatyti, kad Šėtos kultūros centro mėgėjų meno kolektyvo koncertinės programos atlikimo kaina išvykoje gali būti mažinama:
4.1. 100 proc. savivaldybės biudžetinei įstaigai, organizuojančiai viešą nekomercinį renginį;
4.2. 100 proc. kitam viešajam juridiniam asmeniui, registruotam Šėtos kultūros centro aptarnaujamoje teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis;
4.3. 50 proc. viešajam juridiniam asmeniui, registruotam Kėdainių rajono savivaldybės  teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis.
[bookmark: _Hlk87531344]5. Atleisti nuo Šėtos kultūros centro patalpų nuomos mokesčio fizinius ir viešuosius juridinius asmenis, deklaravusius gyvenamą vietą, registruotus ir veiklą vykdančius Kėdainių rajono savivaldybėje, organizuojančius viešus nemokamus kultūros renginius.
6. Pripažinti netekusiais galios Kėdainių rajono savivaldybės tarybos 2007 m. gruodžio 21 d. sprendimą Nr. TS-453 „Dėl Šėtos kultūros centro paslaugų kainų nustatymo“ ir 2014 m. spalio 31 d. sprendimą Nr. TS-227 „Dėl Kėdainių rajono savivaldybės tarybos 2007 m. gruodžio 21 d. sprendimo Nr. TS-453 „Dėl Šėtos kultūros centro paslaugų kainų nustatymo“ pakeitimo“.
7. Pavesti vykdyti sprendimą Šėtos kultūros centro direktoriui.

